1、《江外思乡》韦庄:年年春日异乡悲,杜曲黄莺可得知。更被夕阳江岸上,断肠烟柳一丝丝。
2、《远望》元稹:满眼伤心冬景和,一山红树寺边多。仲宣无限思乡泪,漳水东流碧玉波。
3、《云梦故城秋望》戎昱:故国遗墟在,登临想旧游。一朝人事变,千载水空流。梦渚鸿声晚,荆门树色秋。片云凝不散,遥挂望乡愁。
4、《故乡杏花》司空图:寄花寄酒喜新开,左把花枝右把杯。欲问花枝与杯酒,故人何得不同来?
5、《思乡作》布燮:泸北行人绝,云南信未还。庭前花不扫,门外柳谁攀。坐久销银烛,愁多减玉颜。悬心秋夜月,万里照关山。
6、《冬日山居思乡》周贺:大野始严凝,云天晓色澄。树寒稀宿鸟,山迥少来僧。背日收窗雪,开炉释砚冰。忽然归故国,孤想寓西陵。
7、《九月九日忆山东兄弟》王维:独在异乡为异客,每逢佳节倍思亲。遥知兄弟登高处,遍插茱萸少一人。
8、《夜雨寄北》李商隐:君问归期未有期,巴山夜雨涨秋池。何当共剪西窗烛,却话巴山夜雨时 。
9、《回乡偶书》贺知章:少小离家老大回,乡音无改鬓毛衰。儿童相见不相识,笑问客从何处来。
10、《静夜思》李白:床前明月光,疑是地上霜。举头望明月,低头思故乡。
11、《与初浩上人同看山寄京华亲故》柳宗元:海畔尖山似剑芒,秋来处处割愁肠。若为化得身千亿,散上峰头望故乡。
12、《望驿台》白居易:靖安宅里当窗柳,望驿台前扑地花。两处春光同日尽,居人思客客思家。
13、《邯郸冬至夜思家》白居易:邯郸驿思逢冬至,抱膝灯前影伴生。想得家中夜深坐,还应说着远行人。
14、《泊船瓜洲》王安石:京口瓜洲一水间,钟山只隔数重山。春风又绿江南岸,明月何时照我还?
15、《渡荆门送别》李白:渡远荆门外,来从楚国游。山随平野尽,江入大荒流。月下飞天镜,云生结海楼。仍怜故乡水,万里送行舟。
16、《新年作》刘长卿:乡心新岁切,天畔独潸然。老至居人下,春归在客先。岭猿同旦暮,江柳共风烟。已似长沙傅,从今又几年。
17、《秋思》张籍:洛阳城里见秋风, 欲作家书意万重。复恐匆匆说不尽, 行人临发又开封。
18、《长相思》纳兰性德:山一程,水一程,身向榆关那畔行,夜深千帐灯。风一更,雪一更,聒碎乡心梦不成,故园无此声。
19、《除夜作》高适:旅馆寒灯独不眠,客心何事转凄然?故乡今夜思千里,